b'\n_START_ARTICLE_\nSvjetsko prvenstvo za motocikle s prikolicom\n_START_PARAGRAPH_\nPrvenstvo svijeta za motocikle s prikolicom (eng. Sidecar World Championship) je motociklisti\xc4\x8dko natjecanje u organizaciji FIM-a. Pobjednik godi\xc5\xa1njeg natjecanja je onaj tko osvoji najvi\xc5\xa1e bodova u 17 utrka. Jedna od utrka motocikala s prikolicom organizira se u Hrvatskoj na Automotodromu Grobniku, koji je jedna od samo pet svjetskih staza na kojima se voze FIM GP utrke Super Side prvenstva, dvije bodovne utrke, kra\xc4\x87a \xe2\x80\x9esprint\xe2\x80\x9c i dulja \xe2\x80\x9egold\xe2\x80\x9c. Ostale staze gdje se odr\xc5\xbeavaju utrke su Le Mans u Francuskoj, Oschersleben u Njema\xc4\x8dkoj, Panoniaring u Ma\xc4\x91arskoj, Assen u Nizozemskoj. Me\xc4\x91u najuspje\xc5\xa1nijim posadama su bra\xc4\x87a Ben i Thomas Birchall iz Velike Britanije, Finci Pekka P\xc3\xa4iv\xc3\xa4rinta i Kirsi Kainulainen, Nizozemci Bennie Streuer i Kevin Rousseau i Britanci John Holden i Mark Wilkes. Otac Benniea Streuera Egbert Streuer bio je trostruki svjetski prvak u motociklu s prikolicom od 1984. do 1986. godine. Zasad ima samo jedna jedina standardna klasa Velikih nagrada utrka motocikala s prikolicom, klasa do 600 ccm.'